da en da nl ca da da de es da da da da da da da da da da da en sv da da da id da da da en da da es en da da da da de da da da da da da da da da da da da da nl da en da da es nl da
Jann Sjursen ansat som ny leder af TUBA | Blå Kors Danmark
4.8.2022 07:00:00 CEST | Blå Kors Danmark
Tidligere minister og formand for Rådet for Socialt Udsatte Jann Sjursen konstitueres som landsleder i TUBA, der tilbyder gratis terapi og rådgivning til unge, der er vokset op i hjem med alkohol- eller stofmisbrug.
Jann Sjursen er ansat som konstitueret leder af TUBA. Foto: Privat.
TUBA, der er en selvstændig organisation under Blå Kors Danmark, har ansat Jann Sjursen som konstitueret leder.
Jann Sjursen vil formentlig være kendt af mange. Jann Sjursen var minister under Nyrup-regeringen i 90'erne, leder af Kristeligt Folkeparti og sad i Folketinget fra 1998-2005.
Jann Sjursen har siden haft flere spændende hverv blandt andet som formand for Rådet for Socialt Udsatte fra 2010 til 2019 og generalsekretær i den katolske kirkes humanitære hjælpeorganisation Caritas Danmark og en periode som formand for Foreningen Folkemødet.
"Jeg er særdeles glad for, at Jann Sjursen med så kort varsel har påtaget sig opgaven med at drive TUBA videre, efter Henrik Appel i juli måned meddelte, at han ønskede at trække sig som leder af TUBA," siger generalsekretær i Blå Kors Danmark Christian Bjerre.
TUBA blev oprettet i 1997 og har i dag afdelinger i mere end 30 af landets kommuner og er fortsat i vækst.
"Vi oplever et enormt behov for TUBA's arbejde. Derfor er det vigtigt, at arbejdet stadig kan udvikles til gavn for de børn og unge, der er vokset op i hjem med alkohol- eller stofmisbrug. Det har vi nu sikret ved, at vi får en særdeles erfaren og kompetent leder på posten," siger Christian Bjerre.
For Jann Sjursen har særligt den store betydning, som TUBA's arbejde har for de unge, og TUBA's professionelle tilgang til arbejdet været motiverende for beslutningen.
"TUBA's arbejde er enormt vigtigt for børn og unge og bygger på et solidt fagligt fundament og stor erfaring. Jeg ser derfor meget frem til at lede dette arbejde i tæt samarbejde med medarbejdere og partnere over hele landet," siger Jann Sjursen.
Jann Sjursen kommer til at arbejde med udgangspunkt fra TUBA's hovedkontor i København.
TUBA tilbyder gratis terapi og rådgivning til unge, der er børn af alkohol- eller stofmisbrugere.
TUBA tilbyder både gruppeterapi og individuelle samtaler og har desuden onlinerådgivning og afholder mange aftenarrangementer med undervisning eller socialt indhold.
TUBA er en selvstændig organisation under Blå Kors Danmark.
I 2021 var 3.600 unge i terapi i TUBA.
I Danmark sidder der i gennemsnit to børn i hver skoleklasse, der vokser op i hjem med alkoholmisbrug.
Jann Sjursen er ansat som konstitueret leder af TUBA. Foto: Privat.
Information om Blå Kors Danmark
Blå Kors er en kristen social hjælpeorganisation, som hjælper socialt udsatte mennesker i Danmark.
Følg pressemeddelelser fra Blå Kors Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Blå Kors Danmark
Familienetværket Filippavej vinder frivillighedspris3.10.2022 11:20:29 CEST | Pressemeddelelse
Arbejdet med at hjælpe udsatte borgere og familier hyldes af Frederiksberg Kommune. Her har man valgt at tildele en af årets frivillighedspriser til Familienetværket Filippavej, der drives af Københavns Frikirke i partnerskab med Blå Kors Danmark.
Ulrik fik hjælp til sit alkoholmisbrug med støtte fra familien30.9.2022 09:56:01 CEST | Pressemeddelelse
Omkring 140.000 danskere er afhængige af alkohol og kan ikke stoppe uden behandling. En af dem var 54-årige Ulrik Jensen, som efter mange års alkoholmisbrug søgte hjælp hos Blå Kors Behandlingscenter i Taastrup. For ham har tre måneders terapiforløb med fokus på inddragelse af pårørende ændret hans liv.
Gode frivillige er altafgørende for Blå Kors’ værested Madam Blå i Hobro29.9.2022 09:34:54 CEST | Pressemeddelelse
På Madam Blå i Hobro er de frivillige medarbejdere altafgørende for, hvor stor en forskel værestedet kan gøre for stedets brugere. Men lige i øjeblikket er det svært at finde frivillige nok, derfor inviterer værestedet nu alle interesserede til informationsmøde.
Nu slår Barnets Blå Hus i Vejle dørene op27.9.2022 07:00:00 CEST | Pressemeddelelse
Børn og unge med alkohol- eller stofmisbrug tæt inde på livet kan snart få hjælp i Barnets Blå Hus i Vejle, som er et nyt og gratis behandlingstilbud målrettet familier i Trekantområdet. Alle inviteres til åbningsfest tirsdag den 11. oktober.
Blå Kors fastholder og sænker prisen på mad på væresteder og varmestuer21.9.2022 06:00:00 CEST | Pressemeddelelse
Selvom Blå Kors Danmarks udgifter i øjeblikket stiger, har organisationen besluttet at fastlåse priserne på den mad, der sælges på væresteder og varmestuer, og i enkelte tilfælde sænke priserne. Det sker af hensyn til hårdt pressede brugere.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022